ISANDA LAUAS
Tere tulemast saatesse!
Mina olen Martti Ojares
ja mu tänane külaline on Henri Seppänen.
Tere tulemast Henri! - Aitäh Martti!
Räägi oma elust ja lapsepõlvest.
Kus sa sündisid ja milline oli su kodu?
Sündisin Heinolas 1965. aastal.
Tänu oma isale ja emale sain kristliku kasvatuse.
Selle põhjal tekkis mul tugev õigsusetunne.
Mingil ajal alustasin Helsingis arvutite hooldustöödega.
See oli 1989. aastal - veidi enne interneti tulekut.
Siis aga tuli 1992. a. Soomes majanduslangus
ja mind valiti Rahuvalve vägedesse Golani kõrgendikele.
Aga enne vastavale väljaõppele minekut
käisin koos paari sõbraga Teravmägedel uitamas.
Mis sind selleks ajendas? Oli sul tol ajal suur tahe seigelda?
Oli küll. Üsnagi palju.
Te grupil oleks seal peaaegu õnnetus juhtunud.
Meid oli eelnevalt hoiatatud
jääkarude-, külma ja muude asjade eest.
kuid mitte selle eest,
et seal on raske maastik ja jääliustikelt voolavad veevood.
Need võisid viia mind ja mu sõpru endaga Põhja-Jäämerre.
Sa polnud varem olnud sellises väljakuteid täis kohas
nagu Teravmägedel.
Tagantjärele mõeldes olid seal sellised riskid,
mis tänu Jumalale ei saanud teoks.
Seal oli tõesti palju riske ja Jumalal oli tõesti "palju tööd".
Ta päästis meid koskedest ja mujalt.
Aga see oli hea eeltrenn su eelseisvale Golani missioonile,
kuna kõik läbielatu muutis sinna minemise kergemaks.
Sest ega rahuvalvamine pole sugugi turvalisem töö.
Andsin enesele aru, et surm oli tihti konkreetselt silme ees.
Kuna olin Teravmäed enne läbi käinud,
oli rahuvalves selle võrra kergem.
Vaatajad kindlasti imestavad, mis imeasjad siin laua peal on.
Siin on 2 baretti. Mis lugu nendega on?
Olin Golanil aastatel 1992-1993.
Seal olles tutvusin paljudel vabadel hetkedel Iisraeliga.
Kord liikusin Agapa lahelt mööda sama teekonda
nagu Mooses ja Iisrael, kui nad Egiptusest välja tulid.
Nad liikusid mööda Surnumere idakallast
Jeeriko poole.
Tookord sai see väljamineku lugu mu sees elavaks.
Mis oli su peamine ülesanne, kui sinna läksid?
Seal on peetud palju sõdu ja rahuvalvajad on seal tihti kohal.
Golani operatsioon loodi Jom-Kippuri sõjale järgneval aastal -
1974. aastal.
Soomlased läksid sinna 1979. a.
1993. a. olime seal viimased Soome sõjaväelased.
Meie asemele tulid poolakad.
Ka tänapäeval on seal rahuvalvajad.
On senimaani. See on sama operatsiooni ala.
See kulgeb Jordaania piirilt Liibanoni piirini
Hermoni mäetippu välja.
Enne seda polnud sul Iisraeliga mingit erilist pistmist.
See oli sinu jaoks eriline õppetund teemal, mida Iisrael endast kujutab
ja milline on sealne üldine olukord?
Olles nüüd tagantjärgi jälginud, mis seal toimub
ja saad sellest hästi aru,
siis mida sa sellest kõigest arvad?
See on kümnete aastate jooksul olnud kriitiline kolle.
Siis, kui ma sinna läksin,
ei saanud ma Iisraeli tähtsusest õigesti aru.
Kõik see, mida olin varem kuulnud, ei jõudnud kuidagi kohale.
Samas ärgitas see mind uurima Vana Testamenti
ja seda, mis tähtsus on Iisraelil?
Miks juudid on "tõotatud rahvas", sest neil pole seal üldse mitte kerge.
See oli see sütik, et hakkasin seda asja uurima
ja uurisin hiljem veel 13 aastat.
Hiljem räägime sellest, kuidas see mäng tekkis,
mis samas oli kui põhiväljaõppeks su tuleviku tarvis, kas polnud?
Sinna minek oli selge Jumala juhtimine,
kuigi ma ei saanud sellest tookord veel aru.
Poissmehena huvitasid mind mitmed muud asjad.
Sul on ka teine barett. Pane nüüd see pähe ja räägi sellest!
Peale Golanilt naasemist
abiellusin järgmisel aastal Nina-Marjaga.
Sain Golani operatsiooni eest sellise mälestusplaadi.
Selle said kõik osalejad. Siin on kaks kuupäeva.
Siin on operatsiooni alguse- ja lõpukuupäevad -
20.08.92 ja 15.12.93.
20.08.1994 oli meil pulmapäev.
See on vist ka sinu sünnipäev?
Mu sünnipäev on hoopis 28. kuupäeval.
Aga TV7 sünnipäev on 15.12.
Selle saate alguses avastasimegi, et needki kuupäevad läksid täkke.
Mõni sõna veel teisest kuupäevast, mis on me peres olnud tähtsal kohal.
Olite vist juba abielus
ja siis sa otsustasid minna Kosovosse?
Jah.
Mulle meeldisid sõjalised operatsioonid
ja nendel tegutsemine.
Läksin Kosovosse peale sõda.
Meil oli siis 3 väikest last.
Nii oli see ühelt poolt valus minek,
aga samas pidin minema.
Ja kui juba kohal olin, oli kõik hästi. Leidsin endas rahu.
Ütlesid, et pidid minema. Mida sa selle all mõtled?
Kogesin seesmist sundi seda teha.
Olen elus järginud palju südametunnistuse häält -
seda nii hästi, kui olen osanud.
Kui mõelda riskidele nagu Kosovos, siis Kosovos oli ohtlikum kui Golanis.
Sealne olukord oli väga ebakindel.
Seal korraldati soomlaste vastu palju erinevaid rünnakuid,
aga kogu seal oleku ajal ei juhtunud kellegagi midagi.
Jumal hoidis meid imeliselt.
Sul olid kodus naine ja 3 väikest last
ja sa läksid sellisesse ohtlikku piirkonda!
Pidid ikka täiega lootma Jumala peale.
Eks seda sai ka tehtud.
Hüüdsin tihti Jumala poole,
et Ta kannaks hoolt minu ja mu pere eest.
Nagu alguses mainisid, olid sa enne rahuvalveid arvutimees.
Teatud moel ka peale rahuvalveid.
Teie elu järgmine pöördepunkt oli 2006. aastal.
Mis siis juhtus?
2006. a. oli tõesti üks pöördepunkt.
Ka enne seda juhtus üht-teist.
Me kolisime Helsingist Turusse ja elasime seal 6 aastat.
Siis hakkasime omale kodu otsima Järvede-Soomest.
Tahtsime saada puhta vee äärde.
Jumal näitas seda hiljem,
aga tol hetkel ma veel ei mõistnud seda.
Ta näitas meile me maja kohta, andes mõista, et seal ongi see koht.
Kõik asjad hakkasid hästi laabuma - krundid, laenud, plaanid jne. laabusid.
Kuidas sai Vääksy teie poolt valitud kohaks?
Osaliselt juhuslikult.
Mul oli oma firma, aga vahepeal tegin IT-mehena ka palgatööd.
Leidsin Vahras tööd.
Läksime sinna ja saime Vääksys korteri,
nii et otsustasime sinna jääda.
Hakkasid kodu ehitama.
Oli teada, et tööd on palju rohkem, kui vaja.
Palju sõltub ka sellest, kui palju oleme valmis ise tegema.
Sul oli umbes selline eneseusaldus, et sul on piiritud jõuvarud.
Tagantjärgi mõeldes jah.
Alguses oli suur katastroof.
Enne maipühi kallutasime teele 18 000 kg ehitusmaterjali.
Peale maipühi pidi veoauto purustatud ainet veel juurde tooma.
Ma ei saanud maipühadel endale mitte kedagi appi.
Ei kaevajaid ega teisi.
Toimetasin maja juures üksi labida- ja aiakäruga.
Siis aga sai jõud otsa.
Oma maja ehitamine viis sinult nii füüsilise kui vaimse jõu.
Lisaks ei olnud enam aega palve- ja Jumalaga suhte jaoks.
Samas oli Jumala Sõna mul ikka käepärast.
Seda uurisin ikka iga päev ja jagasin inimestega.
Aga ise olin tühi.
Hiljem Jumal kinnitas mulle,
miks need 18 000 kg materjali on õue peal.
Seda Ta ütles mulle
Hesekieli raamatu viimase peatüki kaudu.
"Sinu ümber on 18 000 ja Jumal on ka samas."
See näitas, et Ta juhtis seda nii, et see oli Tema töö.
Nüüd oleks sobiv tulla aastasse 2006.
Sel aastal oli su peres
ja eriti just sinu ja su naise elus üks hommik,
mis muutis te vaimulikud elud.
Paar-kolm nädalat enne seda oli mul täielik vaimulik pankrot.
Peale Golanilt tulekut lugesin Piiblit ja palvetasin
ja lapsed ning naine palvetasid samuti mu eest,
et isa ärkaks sellest "kõvadusest".
Paar-kolm nädalat tunnistasin paljudele,
et Piibel, Jumal ja Jeesus on tõde.
Samuti, et taevas ja põrgu on tõelised.
Samas tundsin, et mul endal pole mingit osa Jumalariigis.
See oli kohutav.
See oli loomuliku ja vaimuliku pimeduse aeg.
Mina ja me kõik hüüdsime Jumala poole:
"Kui saad, siis aita!"
Ja Tema saab aidata.
Need 2-3 nädalat läksid mööda ja mis siis juhtus?
Siis ühel ööl äratas torm mu üles.
Vaatasin, et väga valge on ja mõtlesin, mis seal on?
Siis nägin, et taevas on korralikud virmalised.
Tahtsin seda pildistada.
Tegin akna lahti ja torm puhus mulle otse näkku.
Tegin sellest 12-sekundilise video.
Siis panin akna kinni
ja otsustasin seda hommikul teistele näidata.
Näitasin seda naisele ja lastele.
Kuulasin seda ka ise, aga virmalised ei jäänud hästi peale.
Siis kuulsin sõna "elav".
See oli teine, mis mu südame põlema pani.
Esimene oli valgus, mis tuli öösel
ja kui kuulsin sõna "elav", siis see valgustas ka mu sisemust.
See sõnum on ka praegu kuulatav.
Su naine kuulis seda sõnumit veidi laiendatult.
Naine kuulis seda sõnumit enese jaoks.
Ka mina kuulsin.
Seda sõnumit on kuulnud ka inimesed erinevatest maadest.
Inglased, sakslased, araablased, brasiillased jne.
See on sõnum kõigi jaoks. See on kuuldav veel praegugi.
Sel hommikul toimus teil suur vaimulik muutus.
Toimuski.
Mu südamesse tuli suur rõõm
ja ma tahtsin kõigile Jeesusest rääkida.
Natuke teistmoodi, kui varem.
Lapsed tahtsid koolis rääkida, milline suur muutus me peres toimus.
Ka naine oli väga rõõmus.
Mu südames süttis selline armastus,
mille olemasolust ma polnud varem teadlikki.
Ütlesid ennist, et sul polnud osa sellest,
aga nüüd oli see osa olemas.
Enne oli ka mingi osa. Mu lapsepõlvekodu oli kristlik kodu.
Olin kuulnud seal Jumala Sõna ja uskusin, et Jeesuse veri lepitab.
Aga siis langesin sügavikku.
See oli stardipauk sellele, mida vaatajad siin laual näevad.
Paljudele vaatajatele on see juba tuttav.
On olemas selline lauamäng, mis oli mitu kuud ka TV7 poes müügil.
See on sinu jaoks olnud umbes sama nagu Noa jaoks oli laeva ehitamine.
Algul väga lootusetu ettevõtmine,
kuna paljud ei näinud sel mõtet nii nagu Noa laeva puhulgi.
See on sult' nõudnud palju jõudu
ja selle koostamises olid erinevad perioodid.
Räägi lühidalt neist perioodidest.
2006. a. hakkasin seda Piiblist uurima.
Lugesin mitu korda läbi juudi rahva lahkumisega seotud lood.
2010. a. Jumal peatas mu läbi selle,
et mul tekkis küünarnukiga probleeme.
Olukord oli täitsa nadi ja ma ei teadnud, mida teha.
Siis joonistasin 2 nädalaga esimese versiooni.
Nende 2 nädala jooksul
lugesin Moosese raamatud mitu korda läbi.
Mõtlesin, et see on ikkagi tore ettevõtmine.
Nii see sündiski ja algne versioon oli üsna samasugune nagu see siin.
Tookord ma isegi ei mõelnud, et sellest võiks midagi nii suurt saada.
Idee seda teha põles paari aasta jagu mu südames,
aga ma ei julgenud alustada, sest ma teadsin,
milline massiivne projekt see saab olema,
et seda kõike planeerida ja ellu viia.
2012. aastal hakkasin uurima
Veenuse ja Jupiteri omavahelist seotust,
mis tõusis väga eredalt esile
ja ma hakkasin huvi tundma, mida see endast kujutab?
Ma polnud varem tähti nii palju jälginud.
Siis sai mulle selgeks, mida see heebrea keeles tähendab -
Jupiter on õigsus ja Veenus on kirkus.
Need äratasid mind selliselt, et mõistsin,
et neil võib olla mingi suurem tähendus.
See oli üks mu selliseid ärkamise hetki.
Siis hakkasin asja edasi arendama.
Juhtus selline lugu,
et mu vara lahkunud vend sattus plahvatuslikku paadipõlengusse.
Seejärel äratas Jumal ta tõsiste sõnadega üles:
"Ma valisin sind kannatuste ahjus. Saa puhtaks!"
See oli see sõna ta jaoks.
Sealt peale algas vennal uus elu.
Mingil ajal mõtlesin ja küsisin Jumalalt,
kellega koos seda asja teha?
See oli väga massiivne projekt.
Siis süttis venna südames midagi ja me tegime seda asja koos.
Su teekonnal on olnud ka lootusetuid hetki.
Sind on ka pilgatud.
See siin laua peal on teine versioon - uuestisündinud versioon.
See sündis 2015. a. See oli "Tagasitulek Iisraeli".
Juhtus nii,
et esimese versiooni valmimise ajal mu vend suri.
Peale seda olen kogenud ka pilget,
kuid samas on see tühine selle kõrval, et olen täna ikka veel elus.
See on mu meelest ülimalt oluline.
On sul olnud ka selliseid rõõmu- ja rahu hetki,
kus oled kogenud, et see töö on vajalik?
See töö on seotud Iisraeli tähtsusega.
Iisraeli teema jookseb läbi
1. Moosese raamatust, kuni Ilmutuse raamatuni.
Ilmutuse raamatu eelviimases peatükis
on veel 12 suguharu ära mainitud.
Alguses ma ei saanud aru ühest tähtsast asjast.
Asi algab lihavõtetega ja kulgeb edasi nelipüha kaudu,
kuniks tulevad lehtmajade pühad.
Need on 3 kõige tähtsamat püha, mis Piiblis kirjas on.
Need samad märgid on iga inimese elus.
Alustatakse lihavõtetest.
Nelipüha kaudu liigutakse tõotatud maale.
Mängu loomise lõpuperioodil ilmusid su juurde nn. "asjatundjad",
kes lisasid sinna natuke uusi asju juurde
ja nii valmiski see toode sellisena nagu see praegu on.
Esimene mänguversioon oli samasugune lauamäng
ja mängumehhanism oli samuti sama.
Aga seal oli asju, mis ei toiminud,
mistõttu pöördusin vaimus Jumala poole,
mõeldes, et kui see kõik on Temast, siis see saab ka paremini toimima
ja see hakkaski toimima.
Mängu loomise juures oli tõesti ka palju Piibli asjatundjaid
kes esitasid mulle Jumala Sõna kaudu mitmeid väljakutsed,
nii et pidin paljusid asju parandama.
Kõik, mis sellega on seotud, on Jumala Sõna põhjal läbi käidud.
See on olnud päris raske ja olen pidanud ka palju alanduma,
otsustades, et toetun ikka Jumala Sõnale
ja püüa käänata seda enda äranägemist järgi.
Paljude jaoks on see õppimise koht.
Tänapäeval me näeme, kuidas Jumala Sõna on moonutatud
mingi ühingu, koguduse või kellegi muu järgi.
Sa uurisid Jumala Sõna ja tegid seda algusest peale.
Sellega seoses ka Püha Vaim juhtis sind.
Ma poleks võib olla hakanudki seda tegema,
kui mul poleks olnud seda seesmist sundi
nagu see Jeremijal, Hesekielil või kellel iganes teiselgi oli.
Tundsin, et pean seda tegema.
Kõige rohkem puudutas mind Hesekieli 37. peatükk.
Seal räägitakse Juuda ja Efraimi sauast,
Iisraeli tagasitulekust ja kuivadest luudest, mis ärkavad ellu.
See oli vaimuliku ärkamise aeg. Samuti Iisraeli ärkamise aeg.
Sellega avalikustati Iisraeli tähtsus.
Ka see, et Jeesus oli Iisraeli Kuningas.
Küsiksin vaataja seisukohalt,
kuna seda mängu mängivad erivanuses inimesed.
Mis on see parim asi, mida nad seda mängides saavad?
Üleüldse on see kõik Jumala päästelugu.
Siin on lihavõtted - Jeesuse lepitustöö.
Edasi on Punase mere või Kõrkjamere ületamine.
Edasi on ristimine ja nelipüha nädal.
Siin on vesi, manna, põldvutid jne.
Need kõik kujutavad seda, mida me vajame oma teekonnal
ja mida mina olen vajanud oma teekonnal.
Lõime selle mängu paljude erinevate inimestega.
Esa oli kogu aeg mu kõrval väga tähtsa inimesena.
Oleme seda mängu luues olnud ise samal teekonnal,
nii et seda mängu mängides läbime omaenda elu teekonda.
Seda mängu mängivad erivanustes inimesed.
Ka pered - vanemad ja lapsed.
Noorim soovitatav vanus on vist 11. aastat.
- Ametlikult alates 14. eluaastast.
Selle mänguga võib käia läbi kõik Piibli jutustused.
Nüüd aga on aeg nii kaugel, et annan sulle vaba sõna.
Ütle vaatajatele, mis su mõtteis liigub.
Tahan öelda - kuula, saa aru ja tegutse Jumala Sõna alusel nii
nagu Piiblis on kirjutatud.
Siis läheb kõik hästi.
Võta vastu Jeesuse vere lepitus, sest siis sul on rahu.
Aitäh, et olid siin koos oma mänguga!
Tänud jagamast ka sellest 2006. aastast,
mil kogesite erilist Jumala Vaimu puudutust
peale 3-nädalast nö "kõrbe perioodi".
See juhib nii sinu kui ka su pere elu.
Ja kui mõelda Noa peale,
siis alates tema ajast, kuni tänaseni, on tal hästi läinud.
Ka teie perel on läinud hästi,
kuna olete järginud oma südametes Jumala antud "sütikut".
Aitäh sulle ja õnnistusi kogu su perele!
Aitäh ka sulle Martti!
Kui soovid toetada Eesti TV7 tööd, helista 900 1777 (kõne hind 7 euri).
Võid annetada ka pangaülekandega, leides me andmed www.tv7.ee Aitäh!
Tõlge: Raul Jürimaa